VENDIM
Nr. 703, datë 4.11.2022

PËR DISA NDRYSHIME NË VENDIMIN NR. 19, DATË 16.1.2019, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT ‘PËR RIKUALIFIKIMIN URBAN DHE ZHVILLIMIN E BLLOKUT NR. 2, QENDRA E QYTETIT ROSKOVEC’, TË NDRYSHUAR”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave 

VENDOSI:

I. Në vendimin nr. 19, datë 16.1.2019, të Këshillit të Ministrave, të ndryshuar, bëhen këto ndryshime:
1. Në pikën 3, vlera e përgjithshme e shpronësimit prej “... 30 755 074 (tridhjetë milionë e shtatëqind e pesëdhjetë e pesë mijë e shtatëdhjetë e katër) lekësh...”, zëvendësohet me vlerën “... 26 117 513.4 (njëzet e gjashtë milionë e njëqind e shtatëmbëdhjetë mijë e pesëqind e trembëdhjetë pikë katër) lekësh...”.
2. Pika 4 ndryshohet, si më poshtë vijon:
“4. Vlera e përgjithshme e shpronësimit, për pasuritë e llojit “truall” dhe “ndërtesë”, me vlerë 26 117 513.4 (njëzet e gjashtë milionë e njëqind e shtatëmbëdhjetë mijë e pesëqind e trembëdhjetë pikë katër) lekë, përballohet, si më poshtë vijon:
a) 24 435 412 (njëzet e katër milionë e katërqind e tridhjetë e pesë mijë e katërqind e dymbëdhjetë) lekë, nga llogaria “Fondi i shpronësimeve”, në Bankën e Shqipërisë;
b) 1 682 101.4 (një milion e gjashtëqind e tetëdhjetë e dy mijë e njëqind e një pikë katër) lekë, nga buxheti i miratuar për Ministrinë e Infrastrukturës dhe Energjisë.”.
3. Pasuritë me nr. 2/170+1-3, nr. 2/170+1-2, nr. 2/170-N1, nr. 2/170+1-1, që përkojnë me numrat rendorë 10, 12, 13 dhe 15, hiqen nga tabela e shpronësimit, që i bashkëlidhet këtij vendimi. Të dhënat e numrit rendor 14, për pasurinë 2/170, ZK 3196, në tabelën bashkëlidhur vendimit, zëvendësohen me të dhënat në tabelën, që i bashkëlidhen këtij vendimi.
II. Shpenzimet procedurale, në vlerën 50 000 (pesëdhjetë mijë) lekë, përballohen nga Bashkia Roskovec.
III. Ngarkohen Ministria e Infrastrukturës dhe Energjisë, Ministria e Financave dhe Ekonomisë, Bashkia Roskovec dhe Agjencia Shtetërore e Kadastrës, Drejtoria Vendore Fier, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

LISTA EMËRORE E PRONARIT TË PASURISË SË PALUAJTSHME, PRONË PRIVATE QË PREKET NGA DISA SHTESA DHE NDRYSHIME NË VENDIMIN E KËSHILLIT TË MINISTRAVE NR. 19, DATË 16.1.2019, PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “PËR RIKUALIFIKIMIN URBAN DHE ZHVILLIMIN E BLLOKUT NR. 2, QENDRA E QYTETIT ROSKOVEC”, I NDRYSHUAR

	Nr.
	Nr. rendor në VKM nr. 705/2019
	Emri
	Atësia
	Mbiemri
	Z.K
	Nr. i pas.
	 
	Shënime 

	
	
	
	
	
	
	
	Sipërfaqja truall (m²)
	Çmimi lekë (m²)
	Vlera (lekë)
	

	1
	14
	Mareglen 
	Avdul
	Hazizi
	3196
	2/170
	61,6 m²
	494
	 30, 430.4
 
	Konfirmuar nga ASHK-ja  Roskovec

	
	
	
	
	
	
	
	
	 
	
	

	Vlera totale                                                                                             
	30, 430.4
	 

	Shënime 
	Sipas shkresës nr. 5202 prot., datë 7.10.2020, të Bashkisë Roskovec, rezulton të ketë ndryshuar projekti për “Rikualifikimin urban i bllokut nr. 2 qendra e qytetit Roskovec”, dhe si rrjedhojë pasuritë nr. 2/170+1-3, nr. 2/170+1-2, nr. 2/170-N1, nr. 2/170+1-1, që përkojnë me numrat rendor 10, 12, 13, dhe 15, të tabelës së shpronësimit, bashkëlidhur vendimit të Këshillit të Ministrave nr. 19, datë 16.1.2019, nuk preken nga ndryshimet e këtij projekti, dhe pronarët nuk shpronësohen, rrjedhimisht këto pasuri hiqen nga tabela e shpronësimit. Gjithashtu, korrigjohet sipërfaqja e pasurisë 2/170, e cila përkon në numër rendor 14 të tabelës bashkëlidhur VKM  nr. 19, datë 16.1.2019, nga 103 m2 bëhet në 61.6 m2,  ndodhur në zonën kadastrale 3196. Pasuritë, të cilat hiqen nga tabela e VKM nr. 19, datë 16.1.2019, referuar shkresës së Bashkisë Roskovec nr. 8198/1, datë 16.12.2021 nuk janë likuiduar.

